

**Republika e Kosovës**

Republika Kosovo / Republic of Kosovo

***Komuna e Rahovecit***

*Opština Orahovac/Municipality Rahovec*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**



Procesverbal i Dëgjimeve për Buxhetin

e vitit 2024dheKornizën Afatmesme Buxhetore (KAB) 2024-2026

*në*

**Objektin e Shoqatës “Handikos”**

### **INFORMATË RRETH NJOFTIMEVE**

Njoftimi për organizimin e dëgjimeve buxhetore për buxhetin e vitit 2024 dhe KAB-in për vitet 2024-2026, u publikua me datë: 28.07.2023 në ueb faqen e komunës së Rahovecit, në këtë vegëz: [https://kk.rks-gov.net/rahovec/wp-content/uploads/sites/23/2023/07/KALENDARI-I-DEGJIMEVE-BUXHETORE-PUBLIKE-ME-QYTETARE-PER-BUXHETIN-E-VITIT-2024.pdf](https://kk.rks-gov.net/rahovec/wp-content/uploads/sites/23/2022/08/KALENDARI-I-DEGJIMEVE-BUXHETORE-2022.pdf) në harmoni me afatet ligjore që i përcakton Udhëzimi Administrativ, si vijon:

*Në mbështetje të nenit 68, paragrafi 68.1 i Ligjit Nr.03L-40 për Vetëqeverisje Lokale të Republikës së Kosovës (Gazeta zyrtare e Republikës së Kosovës Nr.28/2008), nenit 17 dhe nenit 18 paragrafi 1, pika 1.7, të Statutit të Komunës së Rahovecit Nr. 1005, të datës: 29.03.2017, nenit 6 pika 1.3, i Udhëzimit Administrativ (MAPL) Nr.06/2018 për Standardet Minimale të Konsultimet Publike në Komuna, Rregullores Komunale për Transparencë me Nr. Prot. 2697, njoftojmë se nga data:****14.08.2023****deri me datë:****18.08.2023****nën organizimin e Drejtorisë për Financa dhe Buxhet dhe anëtarëve të Grupit punues për hartimin e Projekt-Buxhetit të Komunës së Rahovecit, do të organizohen njëmbëdhjetë (11) dëgjime publike buxhetore.*

*Dëgjimi publik me Shoqatën “Handikos” dhe Kryqi i Kuq, për planifikimin e buxhetit për vitin****2024****dhe KAB-in për vitet****2024-2026.***

**Me qëllim të rritjes së nivelit të transparencës e llogaridhënies dhe për t’i mbajtur sa më të informuar banorët e komunës së Rahovecit, rreth orarit dhe vendit të mbajtjes së dëgjimeve buxhetore, janë bërë me kohë planifikimet dhe është publikuar me kohë kalendari i dëgjimeve buxhetore për njëmbëdhjetë (11) dëgjimet buxhetore në komunën e Rahovecit në këtë vegëz:** [https://kk.rks-gov.net/rahovec/wp-content/uploads/sites/23/2023/07/KALENDARI-I-DEGJIMEVE-BUXHETORE-PUBLIKE-ME-QYTETARE-PER-BUXHETIN-E-VITIT-2024.pdf](https://kk.rks-gov.net/rahovec/wp-content/uploads/sites/23/2022/08/KALENDARI-I-DEGJIMEVE-BUXHETORE-2022.pdf) **më datë: 28.07.2023.**

**Po ashtu, bazuar në afatet ligjore janë njoftuar OJQ-të, Bizneset dhe Grupet e Interesit, Buxhetimi Gjinor ku janë janë të informuar edhe gjinia femërore si dhe Bashkësitë Lokale dhe lagjet urbane përfaqësuesit të shkollave dhe rininë, rreth mbajtjes së dëgjimeve me anë të publikimit të secilit njoftim veç e veç, për secilin vendbanim, në ueb faqe të komunës, shtatë ditë para mbajtjes së dëgjimit në atë vendbanim.**

**Njoftimi për mbajtjen e dëgjimit buxhetor me** Shoqatën “Handikos” dhe Kryqin e Kuq, **u publikua më datë 04.08.2023 në këtë vegëz:**

<https://kk.rks-gov.net/rahovec/wp-content/uploads/sites/23/2023/08/Njoftim-publik-per-degjim-buxhetor-me-Shoqaten-Hendikos-dhe-Kryqin-e-Kuq.pdf>

**Njoftimet përveç që janë publikuar në ueb - faqe të komunës, në Platformën për Konsultime Publike, në rrjetin social *Facebook,* njoftimet u janë dërguar edhe kryetarëve të këshillave të fshatrave dhe lagjeve urbane përmes rrjeteve sociale *Viber* dhe *WhatsApp*.**

### **DËGJIMI PUBLIK ME** Shoqatën “Handikos” dhe Kryqin e Kuq

Dëgjimi buxhetor me Shoqatën “Handikos” dhe Kryqin e Kuq që veprojnë në komunën e Rahovecit u mbajt më: 14.08.2023 në Objektin e Shoqatës “Handikos” në Rahovec, me fillim në orën **10:00**.

**Zyrtarë pjesëmarrës në këtë dëgjim nga Grupi punues dhe zyrtarë komunalë, ishin: 8**

* Femra ishin: 3
* Meshkuj ishin: 5

Qytetarë pjesëmarrës gjithsej të pranishëm ishin:*8*

* Femra ishin: 0
* Meshkuj ishin: 8

Dëshmi janë listat nënshkruese të pjesëmarrësve në këtë dëgjim.

Dëgjimin e shpalli të hapur drejtori i Drejtorisë për Financa dhe Buxhet, z. Afrim Limani.

**Afrim Limani:** Përshëndetje për të gjithë të pranishmit, të nderuar përfaqësues të Shoqatës “Handikos” dhe Kryqin e Kuq, ju të pranishëm! Faleminderit që sot jeni këtu!

Jemi sot këtu në dëgjimet buxhetore, për të marrë kërkesat tuaja në Shoqatën “Handikos” dhe Kryqin e Kuq, prioritetet që ju keni dhe më pas t’i harmonizojmë në planifikimin që bëhet për vitin 2024.

Buxheti për vitin 2024 do të jetë: 20,034,785.00 euro, ***Paga dhe mëditje*** në vlerë prej 10,300,983.00 euro, ***Mallra dhe Shërbime*** në vlerë prej 2,466,340.00 euro, ***Shërbime Komunal*** në vlerë prej 370,000.00 Euro, ***Subvencione dhe Transfere*** në vlerë prej 890,000.00 euro, si dhe **Investimet Kapitale** kapin vlerën prej 6,007,462.00 Euro.

Ju lus që kërkesat edhe pasi t’i paraqisni këtu, me shkrim dhe të protokolluara t’i sillni dhe në Komunë, që më pas të cedohen nëpër drejtoritë përkatëse. Nëse ka dikush nga kolegët mund të bashkëngjiteni, nëse jo urdhëroni ju përfaqësues të Shoqatës “Handikos” dhe Kryqin e Kuq.

**Haxhi Hoxha**, Shoqata “Handikos”: të nderuar, përshëndetje, i nderuar kryesues dhe ju të pranishëm! Faleminderit që sot jeni këtu me ne!

Kërkesat janë:

* Aktivizimi i aktiviteteve për fëmijët me nevoja të veçanta.
* Rrethimi i objektit të shoqatës së Handikosit
* Shpenzimet e rrymës.

**Qerim Cena**, Kryqi i Kuq: të nderuar, përshëndetje, i nderuar kryesues dhe ju të pranishëm! Faleminderit që sot jeni këtu me ne!

Kërkesat janë:

* Shtrimi i kubëzave në oborrin e objektit të Kryqit të Kuq,
* Rrethimi i objektit të shoqatës së Kryqit të Kuq,
* Izolimi i kulmit të objektit të Kryqit të Kuq,
* Vendosja e kamerave në objekt.

**Selman Shtavica**, anëtar i Shoqatës “Handikos”: të nderuar, përshëndetje, i nderuar kryesues dhe ju të pranishëm! Faleminderit që sot jeni këtu me ne!

Kërkesat janë:

* Pamundësia e qasjes në institucione publike të personave me nevoja të veçanta,
* Nevojë për një punëtor teknik për mirëmbajtjen e objektit të Shoqatës së Handikosit,
* Mungesa e mjeteve medicinale në objektet shëndetësore.

**Bajram Morina**, antar i Shoqatës Handikos: të nderuar, përshëndetje, i nderuar kryesues dhe ju të pranishëm! Faleminderit që sot jeni këtu me ne!

Kërkesat janë:

* Të mbahen disa ligjërata nga institucionet e Arsimit në Shoqatën “Handikos” për fëmijët me nevoja të veçanta,
* Mungesa e fizioterapeutit (sepse pajisjet janë jashtë funksionit për arsye të mospërdorimit të tyre),
* Punësimet e personave me nevoja të veçanta në institucione publike dhe private.

**Afrim Limani**: Faleminderit juve të Shoqatës “Handikos” dhe Kryqin e Kuq që jeni prezent dhe keni paraqitur kërkesat tuaja.

Mirë u takofshim!

Dëgjimi publik përfundoi në orën: 10:40

Rahovec, 14.8.2023 Ekrem Bytyçi

Kryesues i Grupit Punues